Vatosopanga miatendro vero ianao fa tsy mba ny kijeja misafo ahipalana railovy andriamborona fa tsy mba ny tsikirity komavoka; ary farany, somary kevokevoka. Satria efa vazaha ny tany ka aoka aho hamitsoka teny vazaha merci dia merci anao nous paysans mose le goverinera ripaky ny hehy ny olon- drehetra. Nitsiky tsy ravo hatramin’i soangitra sy zafindravony. Rainibarimonta koa aza sady nivanika no nisafosafo ny ny sofiny koro tao anatin’ny indray mitono valala. 5. Efa vazaha ny tany nitohy isan’alina ny famerenana ary naharitra roa volana. Hatrany am-panetsana avy ny tovovavy no mifanao vazivazy hoe tandremo sao manao valse lente ao anaty fotaka ny tovolahy mihosy tanimbary manao vosobosotra hoe atao tahaka ny miangaly step ny mamaky bainga è 17 alarobia 27 janoary 1971, iv lah 4419 efa nomena baiko koa ny vahoaka mba hitehaka izay rehetra mikabary no sady hinorikorika, na dia hevitra lanjan’okotry aza no aposaky ry mose sauvage. Nifanizina teo antokotanin’ilay hopitaly vaovao hotokanana ireo tantsaha tsy manam-pidiny. Samy niraraka avokoa na ny kely na ny lehibe. Ny vehivavy mianjonanjona teny ambony kiraro avo voditongotra, natakalo vary tamin’i sam tsio, sinoa manana trano fivarotana hatrany ankazobe ka hatrany fihaonana. Mavesabesa-pamindra toy ny dokotra miresaresa ireto izy. Ny didy akanjo nifaninanany dia ilay maka ny andilam-pangaraka. Ny tsy nitovizany tamin’ny zanaky ny renivohitra, dia ny lokomenany mitakosina, toy ny toto-tsakay notapohina patsa. Ny lehilahy kosa nijihina tamin’ny malabary be soratry ny mpanao dabokandro, nosaronany kaompile mitomany borosy. Sikina lambahoany no solon’ny pantaloha velon-drirana. Very fahaleovantena mbola tanora ny mason-dry zalahy ka nindramany solomason’ariary dimy tery amin’irony mpivaro mandeha tsy mahasintona mpividy raha tsy manao ladina an-tany irony. Ny tehina harahara voam-paly, amin’izay somary akivilivily, toa te hilaza amin’ny olo mifanena fa tsara tohana manana an’iny ka tsy matahotry ny halaman’ny tany dilatra. Teo amin’ny maim-bohon-dravina dia tonga i mose sauvage, notroninay mpiasam-panjakana maromaro. Nibaribary teo ny maha-vonin’avoko sakaizan’ny tanety an-dravalo, raha mitaha amiko losy fo. Tsy reharehan- jaridaina. Izaho nianjaika tamin’ny fitafiana sarobidy, voaravaka galona, nitombo endrika tamin’izato kasikaty feno haingony mamiropiratra. Izy kosa tsy nahasintona afa-tsy topimaso roa aman-telo te-hangoraka, noho ilay kaompile volontany takatry ny tovolahy tantsaha, tsy manana afa tsy vary dimy vata. Niseho sehatra teo indray ny hadalan-dry kolomanga. Hoy ny voalohan-teniko simba ny kodiarana iray tamin’ny fiarakodian’ny admisy ka izany no naha-tratra aoriana azy ningainy tamin’izay ny lamako nirefodrefotra. Hatezerana moa izao ahy izao! Talohan’ny fitokanana dia nanao kabary fohy tsy navelany ho valiana i mose sauvage. 18- alakamisy 28 janoary 1971 , iv lah 4420 noantitranteriny tamin’izany ny fitiavan’ny vazaha ny malagasy, ny soa sesehena nozarainy tamin’ny teratany, ny hadalan’ ireo mitady fahaleovantena ka manao tahom- boanjo ny mpanao soa, ny tsy hialan’ny vazaha eto madagasikara. Ny famaranany ny teniny dia tsodrano enga anie ho tahian’ andriamanitra ity nosy sambatra ity ! Tsy nifandrenesana ny hoby sy ny antsoantso hoe ho ela velona anie ny administrateur ravalo kosa teo ivoho, miondrika sady misento. Fantany mantsy ny fahaizan’ ity mose sauvage ity politika. Mody miantso an’ andriamanitra izy, mba ahazoany ny fon’ny vahoaka. Matetika io fifikiran’ny malagasy amin’ andriamanitra io no hamandrihan’ny fetsilahy azy. Mody miantso an’ andrimanitra ny mpanavakava- bolo koditra mody miantso an’ andriamanitra ny tsy misaina afatsy ny tombotsoa ho azy manokana. Dia babony ny fo malagasy, kanefa, ao anatin’io renirano tony io, misy mamba noana tsy mahamasim- panidy, fonosin’io voampo mivolom- bolamena io ny tsiro mangerokeroka. Ary iza no nanampo fa irony vorompotsy mangatsakatska iroa, izay nampindramina ny soratry ny oram- panala no hiterak’ andro volon- davenona. Fa nanomboka ny fampisehoana ankalamanjana. Nidin- tsehatra voalohany ny tarik’i belazaina avy any ankazobe. Rango no nataony. Nihisitsisitra ny manam- panahy, satria tsy hita taratra teo ny vakodrazana madio, noho ny tononkirany vary amin’ anana. Nihoby azy kosa ny manan- tsaina misavoamboana , toy ny takotra ingain’ny roatra itony no santionany izaho te hilatsaka militera ; saingy ny tena selibatera ry ramarojerena avy any ambohitrakolahy no nahasarika ny mpijery, tamin’ izato satrony ahibano, mikopakopaka toa lolonandriana sy ny sampan- kavia manadala vahiny. Ny kalony koa tsy mba safiotra misafotofoto, fa ny tsioka malefadefaka mampanainga ny vetso. Azo oharina amin’ny inona re?